Kypselos (Korint)

Kypselos (Kypselos) bol korintský tyran v 7. stor. pred Kr.Pausanias, Periégésis tés Hellados, 2,4,4. (655625 pred Kr.)

Kypselos bol po matke Bakchiovec, ale jeho matku LabduHerodotos, História, 5,92. pre telesnú chybu rodina zavrhla a musela sa vydať za Korinťana Éetióna,Herodotos, História, 1,14. ktorý pochádzal z ľudu. Jej rodina sa tiež dohodla, že ak sa jej narodí syn, pre istotu ho usmrtia, aby sa nepodieľal na vláde. Korintu v tom čase vládli prytani, každoročne jednotlivo zvolení z rodiny Bakchiovcov.Eusebios, Kronika 2,221. Keď sa potom Labde narodil synček, úsmev dieťatka príchodzích mužov natoľko obmäkčil, že to neboli schopní urobiť. Matka ale po tejto príhode dostala strach a dieťatko radšej schovávala v truhlici. Truhlica sa povie po grécky kypselé a synček preto dostal meno Kypselos.Pausanias, Periégésis tés Hellados, 5,17,5. 

Keď Kypselos dospel, dovolili mu vstúpiť do vojska, kde svojou statočnosťou získal hodnosť vojvodcu a svojim vystupovaním aj priazeň ľudu. Keďže vedel, že korintský ľud nenávidí vládnuci klan Bakchiovcov, využil svoju obľubu, postavil sa im do čela a s ich pomocou vládu zvrhol. Ako vládca potom splnil čo sľuboval. Bakchiovcov pripravil o pôdu (mnohých aj o životy) a rozdelil ju bezzemkom. Údajne sa potom svojimi činmi ľudu tak zaliečal, že bol počas svojej tridsaťročnej vlády stále obľúbený. Keď umrel, korintský ľud bez námietok uznal jeho syna Periandra za nového samovládcu.  

 Referencie a bibliografia 

 Pozri aj 
 Zoznam vládcov Korintu

Kategória:Politici starovekého Grécka
Kategória:Vládcovia Korintu